Lois Alcayde

**Xián Lois Alcayde Dans**, nado na Coruña en 1997, é un xornalista e escritor galego.

## Traxectoria 
Estudou no IES Ramón Otero Pedrayo da Coruña e no IES María Casares de Oleiros. Cursou o grao en Xornalismo na Universidade Complutense de Madrid e, posteriormente, na Universidade de Santiago de Compostela, onde está a realizar estudos de doutoramento. 

Foi membro do consello editorial da revista *Ligeia*, na que coordinou a súa sección de Xornalismo. Colabora en *El Salto*, *Luzes*, da que é membro do seu comité de redacción, e no *Nós Diario* co seu suplemento dos sábados, o *Sermos Galiza*, ademais de ter publicado creación nas revistas *Grial* e *Dorna*. No ano 2020 publicou, xunto con outras autoras e autores, o libro *Poesía galega novísima* coordinado polo escritor Marcus Daniel Cabada na Editorial Urutau na que é unha selección das autorías líricas máis novas no comezo da década dos anos 2020 en Galicia. 

En 2018 elaborou o guión para o documental *Outra Coruña posible: Domingos Merino*, dirixido por Paula Quiroga, sobre a vida do primeiro alcalde democrático da Coruña despois do Franquismo, Domingos Merino. Nos anos 2019 e 2020 colaborou coa Real Academia Galega na guionización dunha serie audiovisual de varias pezas co obxectivo de promover o uso da lingua galega entre a mocidade dirixida tamén por Paula Quiroga. Alcayde exerceu, así mesmo, como redactor para os servizos informativos da TVG no Telexornal e foi locutor e responsable de comunicación da emisora coruñesa Cuac FM..

En 2025 era investigador no Centro Ramón Piñeiro para a Investigación en Humanidades (CIRPH), dependente da Consellería de Cultura, Lingua e Xuventude da Xunta de Galicia. 

## Obras 
### Narrativa 
**Camiños na sombra* (2016). Silleda: Fervenza. 144 páxs. ISBN 978-84-945375-9-2. Relatos.
* *Os jeans de María* 2019. Vigo: Galaxia. 112 páxs. ISBN 978-84-9151-401-5.

### Poesía 
* *Xente da crise* (2018). USC, en liña. Poesía.

### Infanto-xuvenil 
* [miniatura|O autor (dereita) presentando *Vrao* con [Armando Requeixo na Biblioteca Antonio Odriozola de Pontevedra en 2024]]*Vrao* (2024). Vigo: Galaxia. 60 páxs. ISBN 978-84-1176-218-2. Ilustracións de Lucía Escrigas Rodríguez.

### Obras colectivas 
* *De pedra a azulexo. Obras premiadas no I, II, III, IV e V Concurso literario Mazarelos da facultade de filoloxía* (2019). USC.
* *O libro da música* (2021). Galaxia.
* *Poesía galega novísima* (2020). Urutau.

## Premios 
* 2017: Premio Balbino de relatos, por *Camiños na sombra.*
* 2019: XX Díaz Jácome de Poesía, por *Anoar*. 
* 2018: Segundo Premio Mazarelos de Poesía da USC, por *Xente da crise*.https://www.facebook.com/realacademiagalega/posts/conseguiremos-acaba-de-ga%C3%B1ar-o-premio-do-cluster-audiovisual-galego-pitchingtfg2/3765769126777723/
* 2020: Premio do Clúster Audiovisual Galego, por *Conseguiremos.* 
* 2023: Certame Exeria do Ateneo de Vigo, por *Lugar fermoso*.
* 2024: 2º Premio Xuventude Crea na categoría de Poesía, por *Éxodo*.https://www.elcorreogallego.es/concellos/2024/12/13/estes-son-ganadores-do-certame-112595721.html

## Notas 
## Véxase tamén 
### Ligazóns externas 
* Recitado de poemas de *Vrao* en Pontevedra, setembro 2024